આટલું સાંભળતાં હું મૂંઝાણો ને હાથ જોડી બોલ્યો કે, ‘બાવાજી ! હવે આટલાં બધાં માછલાં માર્યાં એનું મારે શું કરવું ?’ તે કહે કે પાછો હાલ નદીને કાંઠે. નદીકાંઠે તેણે ઝોળી છોડાવી જોયું તો તેમાં કોઈ માછલાં વેંતવેંતનાં, કોઈ મોટાં નાના અસંખ્ય માછલાં મરેલાં હતાં. તેના સામુ જોઈ નદીમાંથી પાણીની અંજલિ ભરી છાંટી ત્યાં તો બધાં ય માછલાં જીવતાં થઈ પાણીમાં ફટોફટ ઉછળી ઉછળીને પડવા મંડાણાં. પ્રભુ વગર આવું કોણ વતાવે ? મારે ઘેર રાત રિયો.